5. Go ise go ye kae Jesu o tla atlhola batho, a ba kgaoganya jaaka modisa a tle a kgaoganye dinku le dipodi. "Dinku" ke batho ba ba tla itshupang e le babusiwa ba ba ikanyegang. Ba tla bona botshelo jo bo sa khutleng mo lefatsheng. "Dipodi" ke batho ba ba ileng ba gana Bogosi jwa Modimo. (Mathaio 25:31-34, 46) Gautshwane jaana Jesu o tla fedisa batho botlhe ba sekadipodi. (2 Bathesalonika 1:6-9) Fa e le gore o batla go nna nngwe ya  "dinku" tsa ga Jesu, o tshwanetse gore o reetse molaetsa wa Bogosi mme o dire dilo tse o di ithutang.-Mathaio 24:14.